CELEX: 32008D0558
Language: lt
Date: 1214524800000
Title: 2008/558/EB: 2008 m. birželio 27 d. Komisijos sprendimas dėl leidimo pateikti rinkai rafinuotą ežeinio aliejų kaip naują sudedamąją maisto dalį pagal Europos Parlamento ir Tarybos reglamentą (EB) Nr. 258/97 (pranešta dokumentu Nr. C(2008) 3049)

9.7.2008   
            
            
               LT
            
            
               Europos Sąjungos oficialusis leidinys
            
            
               L 180/17
            
         
      KOMISIJOS SPRENDIMAS
   
   2008 m. birželio 27 d.
   dėl leidimo pateikti rinkai rafinuotą ežeinio aliejų kaip naują sudedamąją maisto dalį pagal Europos Parlamento ir Tarybos reglamentą (EB) Nr. 258/97
   (pranešta dokumentu Nr. C(2008) 3049)
   (Tekstas autentiškas tik anglų kalba)
   (2008/558/EB)
   EUROPOS BENDRIJŲ KOMISIJA,
   atsižvelgdama į Europos Bendrijos steigimo sutartį,
   atsižvelgdama į 1997 m. sausio 27 d. Europos Parlamento ir Tarybos reglamentą (EB) Nr. 258/97 dėl naujų maisto produktų ir naujų maisto komponentų (1), ypač į jo 7 straipsnį,
   kadangi:
   
               (1)
            
            
               2006 m. rugpjūčio 11 d. bendrovė Croda Chemicals Ltd Jungtinės Karalystės kompetentingoms institucijoms pateikė prašymą pateikti rinkai rafinuotą ežeinio aliejų kaip naują sudedamąją maisto dalį (komponentą).
            
         
               (2)
            
            
               2007 m. liepos 12 d. kompetentinga Jungtinės Karalystės maisto kontrolės tarnyba pateikė pirminio vertinimo ataskaitą. Ataskaitoje daroma išvada, kad žmonėms saugu maistui vartoti rafinuotą ežeinio aliejų siūlomais atvejais.
            
         
               (3)
            
            
               2007 m. rugpjūčio 1 d. Komisija pirminio vertinimo ataskaitą išsiuntė visoms valstybėms narėms.
            
         
               (4)
            
            
               Per Reglamento (EB) Nr. 258/97 6 straipsnio 4 dalyje nustatytą 60 dienų laikotarpį, remiantis tos dalies nuostata, buvo pateikti pagrįsti prieštaravimai dėl šio produkto pateikimo rinkai.
            
         
               (5)
            
            
               Atsakydamas į pastabas ir prieštaravimus, 2008 m. sausio 10 d. laiške pareiškėjas sutiko iš dalies pakeisti rafinuoto ežeinio aliejaus specifikacijas ir apriboti jo naudojimą pagal kai kurių valstybių narių reikalavimus.
            
         
               (6)
            
            
               Rafinuotas ežeinio aliejus atitinka Reglamento (EB) Nr. 258/97 3 straipsnio 1 dalyje nustatytus kriterijus.
            
         
               (7)
            
            
               Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Rafinuotas ežeinio aliejus, kaip nurodyta I priede, gali būti pateiktas Bendrijos rinkai kaip nauja sudedamoji maisto dalis, skirta naudoti II priede nurodytais atvejais.
   2 straipsnis
   Šiuo sprendimu patvirtintos naujos sudedamosios maisto dalies pavadinimas, nurodomas jos turinčių produktų etiketėse, turi būti „rafinuotas ežeinio aliejus“.
   3 straipsnis
   Šis sprendimas skirtas Croda Chemicals Europe Ltd, adresas – Oak Road, Clough Road, Hull, East Yorkshire, HU6 7PH, Jungtinė Karalystė.
   
      Parengta Briuselyje, 2008 m. birželio 27 d.
      
         
            Komisijos vardu
         
         Androulla VASSILIOU
         
         
            Komisijos narė
         
      
   
   
      (1)  OL L 43, 1997 2 14, p. 1. Reglamentas su paskutiniais pakeitimais, padarytais Reglamentu (EB) Nr. 1882/2003 (OL L 284, 2003 10 31, p. 1).
   
      I PRIEDAS
      Rafinuoto ežeinio aliejaus specifikacijos
      Apibūdinimas
      Rafinuotas ežeinio aliejus – tai gelsvos spalvos produktas, gaminamas rafinuojant aliejų, išgaunamą iš gyslotinio ežeinio (Echium plantagineum) sėklų.
      Specifikacijos
      
                  Tyrimas
               
               
                  Specifikacija
               
            
                  Stearidono rūgšties kiekis
               
               
                  Ne mažiau kaip 10 % w/w visų riebalų rūgščių
               
            
                  Transriebalų rūgštys
               
               
                  Ne daugiau kaip 2 % w/w visų riebalų rūgščių
               
            
                  Rūgščių skaičius
               
               
                  Ne daugiau kaip 0,6 mg KOH/g
               
            
                  Peroksidų skaičius
               
               
                  Ne daugiau kaip 5 meq O2/kg
               
            
                  Nesumuilinamųjų medžiagų kiekis
               
               
                  Ne daugiau kaip 2 %
               
            
                  Baltymų kiekis (bendrasis azotas)
               
               
                  Ne daugiau kaip 20 μg/mL
               
            
                  Pirolizidino grupės alkaloidai
               
               
                  Neaptinkama, kai radimo riba 4 μg/kg
               
            
   
      II PRIEDAS
      Rafinuoto ežeinio aliejaus naudojimo atvejai
      
                  Produktų grupės, kuriose naudojamas
               
               
                  Maksimalus stearidono rūgšties kiekis
               
            
                  Pieno pagrindo produktai ir geriamieji jogurto produktai, pateikiami kaip viena porcija
               
               
                  250 mg/100 g; 75 mg/100 g gėrimo
               
            
                  Sūrio gaminiai
               
               
                  750 mg/100 g
               
            
                  Riebalų tepiniai ir užpilai
               
               
                  750 mg/100 g
               
            
                  Pusryčių javainiai
               
               
                  625 mg/100 g
               
            
                  Maisto papildai
               
               
                  500 mg paros dozė, rekomenduojama gamintojo
               
            
                  Specialios medicininės paskirties dietinis maistas
               
               
                  Laikantis konkrečių asmens, kuriam skirtas produktas, mitybos reikalavimų
               
            
                  Maisto produktai, skirti sumažinto energijos kiekio dietoms svoriui mažinti
               
               
                  250 mg pakaitinio maisto porcijoje